લગ્નના બીજા જ દિવસે તેની અજીબ જેવું વર્તન ઘરમાં જોવા મળેલું. સાસુમા અંને જેઠાણી બંને સસરા અને કોદંડ, જો જેઠ હોય તો તે પણ ઘરમાંથી જાય એ પછી ઓરડામાંથી બહાર નીકળે. સીયાએ તો કેટલાય સપના વિચાર્યા હતા કે સવારે પાંચ વાગ્યામાં તૈયાર થઈને રસોડમાં પહોચી જશે અને સાસુ-સસરાને ખુશ કરી દેશે. કોદંડને પણ પોતાના પર ગર્વ થશે.. પરંતુ અહીં તો બધું સાવ જ ઊંધું હતું.. સાસુ ને જેઠાણી જાગતાં જ દસ વાગ્યે.. કદાચ વહેલા જાગી જતા હશે તો પણ બહાર નહોતા નીકળતા.. કોદંડે કામનું બહાનું કરીને હનીમુન પણ પાછુ ઠેલી દીધું હતું.